Adeilad Bute, Prifysgol Caerdydd

Un o adeiladau Prifysgol Caerdydd yw Adeilad Bute, a leolir ym Mharc Cathays. Lleolir adrannau pensaernïaeth, newyddiaduraeth ac astudiaethau'r cyfryngau a diwylliant y brifysgol yno. Coleg Technegol Caerdydd oedd deiliad gwreiddiol yr adeilad neo-glasurol hwn. Enillwyd y gystadleuaeth i'w gynllunio gan y penseiri Ivor Jones a Percy Thomas ym 1911. Dyma felly oedd adeilad cyntaf y ffỳrm bensaernïol a elwid yn hwyrach yn Bartneriaeth Percy Thomas, a barodd hyd 2004. Agorwyd yr adeilad ym 1916, ac ychwanegwyd adain y gorllewin ym 1927. Mae'r cerflun ar y tu allan o ddraig goch yn dal cledren ddanheddog yn waith gan David Petersen a wnaed ym 1980. Penodwyd yr adeilad hwn yn adeilad rhestredig Gradd II ym 1966. Gweler hefyd Adeilad Morgannwg, Prifysgol Caerdydd Cyfeiriadau